บาทเปิด 35.63/65 บาทต่อดอลล่าร์
เงินบาทเปิดตลาด 35.63/65 บาทต่อดอลล่าร์  ตลาดโฟกัสผลประชุม ธนาคารกลางยุโรป
29 ต.ค. 2565

เงินบาทเปิดตลาด 35.63/65 บาทต่อดอลล่าร์  ตลาดโฟกัสผลประชุม ธนาคารกลางยุโรป
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 35.63/65 บาท/ดอลลาร์ จากเย็นวานนี้ที่ปิดตลาดอยู่ที่ระดับ 35.58/63 บาท/ดอลลาร์
"เมื่อวานไม่ผ่าน 35.60 ก็เด้งขึ้นมาเช้านี้...ตลาดน่าจะโฟกัสไปที่ผลการประชุมธนาคารกลางยุโรป(ECB)  วันพรุ่งนี้และคณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) สัปดาห์หน้า ซึ่ง ECB น่าจะมีลุ้นกว่า เพราะ FOMC น่าจะขึ้น Rate แน่ แต่ก็ต้องจับตาดูทิศทางการขึ้นดอกเบี้ยของสหรัฐฯสำหรับปีหน้ามากกว่า" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.60 - 35.70 บาท/ดอลลาร์